उपराष्ट्रपति ने बढ़ते वैश्विक तापमान तथा जलवायु परिवर्तन के मानव जीवन पर पड़ने वाले दुष्प्रभावों का जिक्र करते हुए कहा कि ऐसे में विकास की प्रक्रिया में पर्यावरण संरक्षण का पूरा ख्याल रखा जाना बेहद जरुरी हो गया है। उन्होंने कहा कि सभी देशों को चाहिए कि वे पारंपरिक ऊर्जा स्रोतों से उत्पन्न होने वाले प्रदूषण तथा बढ़ते वैश्विक तापमान और जलवायु परिवर्तन की चुनौतियों से निबटने के लिए अपने नवीकरणीय ऊर्जा स्रोतों का भरपूर इस्तेमाल करें।